CELEX: 32019D0312
Language: el
Date: 2019-02-21 00:00:00
Title: Απόφαση (ΚΕΠΠΑ) 2019/312 του Συμβουλίου, της 21ης Φεβρουαρίου 2019, για την τροποποίηση και παράταση της απόφασης 2014/219/ΚΕΠΠΑ σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali)

22.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 51/29
               
            
         ΑΠΟΦΑΣΗ (ΚΕΠΠΑ) 2019/312 ΤΟΥ ΣΥΜΒΟΥΛΙΟΥ
         της 21ης Φεβρουαρίου 2019
         για την τροποποίηση και παράταση της απόφασης 2014/219/ΚΕΠΠΑ σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως τα άρθρα 42 παράγραφος 4 και 43 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 15 Απριλίου 2014, το Συμβούλιο εξέδωσε την απόφαση 2014/219/ΚΕΠΠΑ (1) σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali).
                  
               
                     (2)
                  
                  
                     Στις 11 Ιανουαρίου 2017, το Συμβούλιο εξέδωσε την απόφαση (ΚΕΠΠΑ) 2017/50 (2) για την παράταση της EUCAP Sahel Mali έως τις 14 Ιανουαρίου 2019. Στις 7 Δεκεμβρίου 2017, το Συμβούλιο εξέδωσε την απόφαση (ΚΕΠΠΑ) 2017/2264 (3), για τη διάθεση στην EUCAP Sahel Mali ποσού δημοσιονομικής αναφοράς έως τις 14 Ιανουαρίου 2019.
                  
               
                     (3)
                  
                  
                     Στις 25 Ιουνίου 2018, στα συμπεράσματά του σχετικά με το Σαχέλ/ Μάλι, το Συμβούλιο τόνισε τη σημασία της περιφερειοποίησης της ΚΠΑΑ στην περιοχή του Σαχέλ, με στόχο την ενίσχυση, κατά περίπτωση, της μη στρατιωτικής και της στρατιωτικής στήριξης στη διασυνοριακή συνεργασία, στις δομές περιφερειακής συνεργασίας - ιδίως εκείνες της G5 Σαχέλ - και στην ικανότητα και την ανάληψη ευθύνης των χωρών του G5 για την αντιμετώπιση των προκλήσεων στον τομέα της ασφάλειας στην περιοχή.
                  
               
                     (4)
                  
                  
                     Στις 25 Οκτωβρίου 2018, μετά τη στρατηγική επανεξέταση της EUCAP Sahel Mali, η Επιτροπή Πολιτικής και Ασφάλειας εισηγήθηκε την παράταση της εντολής της EUCAP Sahel Mali έως τις 14 Ιανουαρίου 2021.
                  
               
                     (5)
                  
                  
                     Στις 17 Δεκεμβρίου 2018, εν αναμονή της έγκρισης από το Συμβούλιο των εγγράφων σχεδιασμού για την περιφερειοποίηση στο Σαχέλ, το Συμβούλιο εξέδωσε την απόφαση (ΚΕΠΠΑ) 2018/2008 (4) για την παράταση της EUCAP Sahel Mali και για τη διάθεση σε αυτήν ποσού δημοσιονομικής αναφοράς έως τις 28 Φεβρουαρίου 2019.
                  
               
                     (6)
                  
                  
                     Η απόφαση 2014/219/ΚΕΠΠΑ θα πρέπει, επομένως, να παραταθεί έως τις 14 Ιανουαρίου 2021.
                  
               
                     (7)
                  
                  
                     H EUCAP Sahel Mali θα διεξαχθεί σε συνθήκες που ενδέχεται να επιδεινωθούν και να παρεμποδίσουν την υλοποίηση των στόχων της εξωτερικής δράσης της Ένωσης, όπως εκτίθενται στο άρθρο 21 της Συνθήκης για την Ευρωπαϊκή Ένωση,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2014/219/ΚΕΠΠΑ τροποποιείται ως εξής:
            
                        1)
                     
                     
                        στο άρθρο 14 παράγραφος 1, προστίθεται το ακόλουθο εδάφιο:
                        «Το ποσό δημοσιονομικής αναφοράς που προορίζεται να καλύψει τις δαπάνες που συνδέονται με την EUCAP Sahel Mali από την 1η Μαρτίου 2019 έως τις 14 Ιανουαρίου 2021 ανέρχεται σε 66 930 000 EUR.»·
                     
                  
                        2)
                     
                     
                        στο άρθρο 18, η δεύτερη περίοδος αντικαθίσταται από το ακόλουθο κείμενο:
                        «Εφαρμόζεται έως τις 14 Ιανουαρίου 2021.».
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
            Εφαρμόζεται από την 1η Μαρτίου 2019.
         
         
            Βρυξέλλες, 21 Φεβρουαρίου 2019.
            
               
                  Για το Συμβούλιο
               
               
                  Ο Πρόεδρος
               
               G. CIAMBA
            
         
         
            (1)  Απόφαση 2014/219/ΚΕΠΠΑ του Συμβουλίου, της 15ης Απριλίου 2014, σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (ΕΕ L 113 της 16.4.2014, σ. 21).
         
            (2)  Απόφαση (ΚΕΠΠΑ) 2017/50 του Συμβουλίου, της 11ης Ιανουαρίου 2017, για την τροποποίηση της απόφασης 2014/219/ΚΕΠΠΑ σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (ΕΕ L 7 της 12.1.2017, σ. 18).
         
            (3)  Απόφαση (ΚΕΠΠΑ) 2017/2264 του Συμβουλίου, της 7ης Δεκεμβρίου 2017, για την τροποποίηση της απόφασης 2014/219/ΚΕΠΠΑ σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (ΕΕL 324 της 8.12.2017, σ. 52).
         
            (4)  Απόφαση (ΚΕΠΠΑ) 2018/2008 του Συμβουλίου, της 17ης Δεκεμβρίου 2018, για την τροποποίηση και παράταση της απόφασης 2014/219/ΚΕΠΠΑ σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (ΕΕ L 322 της 18.12.2018, σ. 24).